เรื่องร้องเรียน (ถนน,ความปลอดภัย) วันที่ 2022-07-23 04:32:55 — แขวงโคกแฝด เขตหนองจอก กรุงเทพมหานคร
สวัสดีค่ะ
ต้องการแจ้งเรื่อง ถนนพังชำรุด ซึ่งเป็นถนนช่วงท้ายซอยของชุมชนส่งเสริมศีลธรรม (เลียบวารี73) ค่ะ ซึ่งพบถนนแตก เป็นหลุมลึกหลายๆหลุม ซึ่งก่อนหน้านี้ ชาวบ้านในชุมชนแก้ปัญหากันเอง โดยซื้อหินคลุกมาถมลงบริเวณที่เป็นหลุม แต่เมื่อเจอกับฝนตก ประกอบกับสภาพการใช้งาน ก็ทำให้ถนนชำรุดและเป็นหลุมเหมือนเดิมค่ะ ซึ่งอันตรายต่อผู้คนในชุมชนเพราะเป็น ช่วงบริเวณจุดกลับรถด้วย (ระยะทางที่ถนนบางและชำรุด ประมาณ สองเสาไฟนับจากท้ายซอย)ขึ้นมา ตัวแทนของชุมชนเคยประสานงานไปทางเขตหนองจอกแล้ว แต่ยังไม่ได้มีการดำเนินการใดๆ แจ้งแต่ให้รอการแก้ไขตามลำดับ ซึ่งรอมาจะเป็นปีแล้ว อยากให้หน่วยงานที่เกี่ยวข้องเข้ามาแก้ไขปัญหา โดยการราดยางมะตอยใหม่ทั้งหมด เพื่อซ่อมแซมถนนที่ชำรุด เพราะใช้หินคลุกถมก็จะแก้ได้แค่ชั่วคราว ถึงเวลาปัญหาก็เกิดซ้ำอีก ฝากผู้เกี่ยวข้องช่วยแก้ไขปัญหาด้วยนะคะ ขอบคุณมากค่ะ